钦定古今图书集成/明伦汇编/闺媛典/第278卷 > 皇清十一 > 张惟正妻胡氏
## 钦定古今图书集成/明伦汇编/闺媛典/第278卷 > 皇清十一 > 张惟正妻胡氏

按《黄梅县志》：胡氏，张惟正妻。正早亡，子国光殊幼。胡惓惓以诗《书》训子，虽啜粥茹草，必命子就学。国光年十二为诸生，胡戒之曰：“汝母艰难苦守，惟期汝远大事业，以慰汝父于地下，慎勿自足。” 后子得成进士，胡曰：“但使尔作清官爱民，吾愿毕矣。” 年七十三卒。